CELEX: 31994R2202
Language: el
Date: 1994-09-09 00:00:00
Title: Κανονισμός (ΕΚ) αριθ. 2202/94 της Επιτροπής της 9ης Σεπτεμβρίου 1994 για την τροποποίηση του κανονισμού (ΕΟΚ) αριθ. 2273/93 σχετικά με τον καθορισμό των κέντρων παρέμβασης των σιτηρών

Avis juridique important

|

31994R2202

Κανονισμός (ΕΚ) αριθ. 2202/94 της Επιτροπής της 9ης Σεπτεμβρίου 1994 για την τροποποίηση του κανονισμού (ΕΟΚ) αριθ. 2273/93 σχετικά με τον καθορισμό των κέντρων παρέμβασης των σιτηρών  

Επίσημη Εφημερίδα αριθ. L 236 της 10/09/1994 σ. 0011 - 0011 Φινλανδική ειδική έκδοση: Κεφάλαιο 3 τόμος 61 σ. 0034  Σουηδική ειδική έκδοση: Κεφάλαιο 3 τόμος 61 σ. 0034 

ΚΑΝΟΝΙΣΜΟΣ (ΕΚ) αριθ. 2202/94 ΤΗΣ ΕΠΙΤΡΟΠΗΣ της 9ης Σεπτεμβρίου 1994 για την τροποποίηση του κανονισμού (ΕΟΚ) αριθ. 2273/93 σχετικά με τον καθορισμό των κέντρων παρέμβασης των σιτηρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1866/94 (2), και ιδίως το άρθρο 5,  Εκτιμώντας:  ότι τα κέτρα παρέμβασης καθορίστηκαν στο παράρτημα του κανονισμού (ΕΟΚ) αριθ. 2273/93 της Επιτροπής (3)- ότι ορισμένα κράτη μέλη υπέβαλαν αιτήσεις για τροποποίηση του εν λόγω παραρτήματος- ότι είναι σκόπιμο να δοθεί συνέχεια σε αυτές τις αιτήσεις- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα του κανονισμού (ΕΟΚ) αριθ. 2273/93 τροποποιείται ως εξής:  1. Μέρος "BUNDESREPUBLIK DEUTSCHLAND":  - στο "Land Nordrhein-Westfalen", το κέντρο Gelsenkirchen καταργείται για τη σίκαλη,  - στο "Land Niedersachsen", τα κέντρα Seesen και Goettingen αντικαθίστανται από τα κέντρα Bad Gandersheim και Rosdorf,  - το κέντρο Altenburg μεταφέρεται από το "Land Sachsen" στο "Land Thueringen",  - στο "Land Thueringen", το κέντρο Ebeleben θεωρείται κέντρο παρέμβασης για τη σίκαλη.  2. Μέρος "DANMARK":  - στην περιοχή "Jylland", το κέντρο Struer θεωρείται κέντρο παρέμβασης για τη σίκαλη,  - στην περιοχή "Lolland", το κέντρο Nakskov καταργείται για τη σίκαλη.  3. Μέρος "FRANCE" - στο διαμέρισμα "Nord", το κέντρο Valencienne αντικαθίσταται από το κέντρο Prouvy,  - στο διαμέρισμα "Allier", το κέντρο Varennes-sur-Allier καταργείται για το σόργο αλλά θεωρείται κέντρο παρέμβασης για τον αραβόσιτο.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Σεπτεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 181 της 1. 7. 1992, σ. 21.  (2) ΕΕ αριθ. L 197 της 30. 7. 1994, σ. 1.  (3) ΕΕ αριθ. L 207 της 18. 8. 1993, σ. 1.